Axis Communications a lansat o cameră performante de tip bullet
Share
Axis Communications anunță lansarea unei camere performante de tip bullet, care oferă o calitate excepțională a imaginii la rezoluție 4K și un nivel foarte ridicat de sensibilitate la lumină.
AXIS Q1808-LE este echipată cu un senzor de imagine de 4/3”, pentru o performanță excepțională în condiții de luminozitate scăzută. În plus, tehnologia OptimizedIR asigură imagini clare și detaliate în condiții de întuneric deplin, fără a mai fi nevoie de iluminare suplimentară. Datorită tehnologiilor Lightfinder 2.0 și Forensic WDR, camera oferă culori naturale și detalii amănunțite în condiții de luminozitate scăzută sau întuneric deplin. De asemenea, aceasta este disponibilă în versiunea cu obiectiv grandangular destinată utilizării în zonele deschise, sau în versiunea cu teleobiectiv destinată supravegherii de la distanță.
Această cameră de înaltă performanță include o unitate de procesare cu învățare profundă, care îi conferă capabilități de procesare îmbunătățite. Acest lucru permite colectarea și analizarea mai multor date ca oricând – la marginea rețelei. De asemenea, camera oferă metadate valoroase care facilitează utilizarea rapidă, ușoară și eficientă a capabilităților de căutare criminalistică. În plus, sistemul AXIS Object Analytics permite detectarea și clasificarea obiectelor în mișcare, iar suportul pentru platforma ACAP versiunea 4 face posibilă adăugarea de aplicații personalizate, bazate pe învățarea profundă la marginea rețelei, furnizate de Axis și partenerii săi.
Caracteristicile principale includ:
- Senzor de imagine de 4/3” foarte sensibil la lumină;
- Obiectiv grandangular sau teleobiectiv Canon;
- Tehnologie Zipstream cu profil de stocare;
- Securitate cibernetică integrată prin intermediul aplicației Axis Edge Vault;
- Ieșire PoE pentru alimentarea unui dispozitiv suplimentar.
Această cameră robustă de uz exterior dispune de certificare IP66, IP67, IK10 și NEMA 4X și poate face față la temperaturi cuprinse între -40 °C și 60 °C. Totodată, datorită tehnologiei Zipstream H.264/ H.265, reduce semnificativ lățimea de bandă și capacitatea de stocare necesare. În plus, atunci când profilul de stocare este activat, camera asigură un nivel de Zipstream optim pentru stocarea înregistrărilor video – indiferent de sistemul VMS utilizat. De asemenea, aplicația Axis Edge Vault protejează dispozitivul și asigură stocarea securizată a cheilor de criptare, cu certificare FIPS 140-2 de nivelul 2.